Guillaume Rischard

De Guillaume (Gilly) Rischard, gebuer den 10. Juni 1910 an der Stad Lëtzebuerg, an do gestuerwen de 5. Dezember 1963Luxemburger Wort 1963, Nr. 241/242 (7. Dezember), S. 24 (Doudesannonce)., war Direkter vun der lëtzebuergescher ForstverwaltungMassard 2015, S. 115..

De G. Rischard huet zu Gembloux am Institut agronomique de l'État an zu Nanzeg an der École nationale des eaux et forêts studéiert. 1934 krut hie säin Diplom als Ingénieur civil des eaux et forêts. No sengem Stage an der Forstverwaltung krut hien 1937 eng Nominatioun als Garde général adjointStumper 1966, Massard 1990, S. 168, Massard 2015, S. 115..

Am Zweete Weltkrich gouf hie vun den Nazien an de Prisong geheit, wou e vum 16. August 1941 bis de 6. August 1942 als politesche Prisonéier am Gronn souzMassard 1990, S. 168..

1946 gouf hie Garde généralMémorial 1946, N° 7, S. 101 (Par arrêté grand-ducal du 18 janvier 1946, M. Guillaume Rischard, garde-général-adjoint, a été nommé garde-général au service de l'aménagement des bois administrés).Mémorial 1946, N° 54, S. 846 (Par arrêté grand-ducal du 13 novembre 1946, M. Guill. Rischard, garde-général au service de l'aménagement des bois administrés, à Luxembourg, est nommé garde-général du cantonnement de Luxembourg-Est). an de 27. Januar 1954Wolter 2015, S. 181 ass hien Direkter vun der Forstverwaltung genannt ginnch. 1954..

Säi Virgänger war den Nicolas Obertin, deen den 28. Oktober 1946 Direkter gouf. An der Zäit virun deem senger Nominatioun huet de Guillaume Rischard d'Forstverwaltung provisoresch als Direkter ff. geleet.

No dem G. Rischard ass den Emile Gillen Direkter vun der Forstverwaltung ginn.

De G. Rischard ass 1938 Member vun der Société des naturalistes luxembourgeois ginn. Hie war President vum Veräi vun 1946 bis 1948Massard 2015, S. 115, Reichling 1966.. Hie war President vum Conseil supérieur de la chasse.

 Gielercher 


 Großes Verdienstkreuz vun der Bundesrepublik Däitschland

 Literatur 

 ch., 1954. Der neue Forstdirektor. De Letzeburger Sportfescher 1954 (9-12), S. 128.
Massard, J.A., 1990. La Société des Naturalistes Luxembourgeois du point de vue historique. Bulletin de la Société des naturalistes luxembourgeois 91 (1990): 5-214.
 Massard, J.A., 2015. La Société des naturalistes luxembourgeois de 1890 à 2015. Bulletin de la Société des naturalistes luxembourgeois 116, S. 5-302.
 Reichling, L., 1966. [Notice nécrologique sur Guillaume Rischard ]. Bulletin de la Société des naturalistes luxembourgeois 68 (1963), S. 242-243.
 Stumper, R., 1966. Nécrologie. Guillaume Rischard 1910-1963. Bulletin de la Société des naturalistes luxembourgeois 68 (1963), S. 3-4.
Wolter, F., 2015. Aperçu de l'évolution historique de l'Administration depuis sa création en 1840. In: Administration de la nature et des forêts, 1840 - 2015: 175 Joer am Déngscht vu Mënsch an Natur. Luxembourg, Administration de la nature et des forêts, S. 141-189.

Kategorie:Gebuer 1910
Kategorie:Gestuerwen 1963
Kategorie:Lëtzebuergesch Ingenieuren
Kategorie:Chevalier de l'ordre de la couronne de chêne
Kategorie:Officier avec couronne de l'ordre de mérite civil et militaire d'Adolphe de Nassau
Kategorie:Grosses Bundesverdienstkreuz